CELEX: 62009TN0107
Language: sl
Date: 2009-03-12 00:00:00
Title: Zadeva T-107/09: Tožba, vložena 12. marca 2009 — Združeno kraljestvo proti Komisiji

16.5.2009   
            
            
               SL
            
            
               Uradni list Evropske unije
            
            
               C 113/40
            
         Tožba, vložena 12. marca 2009 — Združeno kraljestvo proti Komisiji
   (Zadeva T-107/09)
   2009/C 113/81
   Jezik postopka: angleščina
   
      Stranki
   
   
      Tožeča stranka: Združeno kraljestvo (zastopnika: V. Jackson, zastopnik, skupaj s T. Eickejem, Barrister)
   
      Tožena stranka: Komisija Evropskih skupnosti
   
      Predlogi tožeče stranke
   
   
               —
            
            
               Odločba Komisije 2008/960/ES z dne 8. decembra 2008 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS) ter Evropskega kmetijskega jamstvenega sklada (EKJS) iz financiranja Skupnosti (1) naj se razglasi za nično v delu, v katerem ima nasproti Združenemu kraljestvu za posledico popravek sheme pomoči za sadje in zelenjavo zaradi domnevnih pomanjkljivosti njegovega nadzornega sistema, ki se nanaša na priznanje organizacij proizvajalcev, ustanovljenih pred letom 2002 (tehnična sredstva niso zagotovljena) in
            
         
               —
            
            
               Komisiji naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka s tožbo predlaga, naj se Odločba Komisije 2008/960/ES z dne 8. decembra 2008 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS) ter Evropskega kmetijskega jamstvenega sklada (EKJS) iz financiranja Skupnosti razglasi za delno nično, ker naj bi Komisija napačno razlagala in uporabila člen 11(2)(d) Uredbe Sveta (ES) št. 2200/96 (2) s tem, ko je ugotovila, da vlada Združenega kraljestva ni upoštevala pogojev, določenih v tej določbi, za priznanje organizacij proizvajalcev v sektorju sadja in zelenjave.
   Tožeča stranka trdi, da ozka razlaga člena 11(2)(d) Uredbe Sveta (ES) št. 2200/96, ki jo je podala Komisija in ki je osnova upoštevnih vidikov izpodbijane odločbe, ni v skladu niti z besedilom niti s predmetom in ciljem te določbe.
   
      (1)  Notificirano pod dokumentarno številko C(2008) 7820 (UL L 340, 19.12.2008, str. 99).
   
      (2)  Uredba Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (UL L 297, 21.11.1996, str. 1).